open-index/open-wikipedia-markdown huggingface dataset:
Hauerseter–Gardermobanen

**Hauerseter–Gardermobanen** (også kalt «den gamle Gardermobanen») er en nedlagt sidebane til Hovedbanen som åpnet 13. juni 1941 og ble nedlagt cirka 2004. Det meste av sporene på denne linjen er i dag fysisk fjernet.

Banen greinet av fra Hovedbanen på sørsiden av Hauerseter stasjon, og gikk til diverse industribedrifter og den militære flystasjonen på Gardermoen. I 1947 foregikk enkelte militære persontransporter på banen, men den ble ellers kun brukt til godstrafikk. Da utbyggingen av landets nye hovedflyplass startet i 1995, ble banens lengde forkortet fra 6,7 kilometer til 3 kilometer. Østre rullebane, terminalbygget og parkeringsanlegget ble bygget over deler av banen.

De siste godstransportene opphørte i 2000, og de siste kilometrene av banen ble nedlagt i 2004. Etter nedleggelsen er sporet fjernet en rekke steder, og i 2008 rev man pga. motorvei-utvidelse  den forholdsvis nye jernbanebrua over europavei 6. Denne brua forbandt tettstedet Hauerseter med industriområdene ved Gardermoen. I dag er bare ca. 400 m av sporet tilbake, og fungerer som et side/hensettelsesspor til Hauerseter stasjon. Man kan også finne en drøy kilometer med spor (dog nokså gjengrodd) langs nordsiden av Blikkveien, øst for flyplassen og like nord for Gardermoen motorsportsenter.

## Litteratur
* 
*
Komitéen for frigjøring av folkene i Russland

**Komitéen for frigjøring av folkene i Russland** (russisk: Комитет освобождения народов России, forkortet КОНР) var en komité av militære og sivile antikommunister fra Russland. Den ble grunnlagt med støtte fra Tyskland den 14. november 1944 i Praha (valgt med vilje fordi det var en slavisk by som ikke var under Stalins kontroll).

Komitéens mål var:
*«å styrte Stalins tyranni, frigjøre folkene i Russland fra bolsjeviksystemet, og gjenopprette de rettigheter det russiske folket kjempet for og vant i folkerevolusjonen i 1917»
*«avslutte krigen og slutte en ærefull fred med Tyskland»
*«skape et nytt fritt folkelig politisk system uten bolsjeviker og utbyttere»

Komitéen ønsket å styrte Stalin ved hjelp av en egen frigjøringshær, som skulle bli utstyrt og arbeide i allianse med Tyskland. Den hevdet å støtte opprettelsen av et nytt demokratisk system i Russland. Komitéens mål ble nedfelt i det såkalte Praha-manifestet, som garanterte ytrings-, presse-, religions- og forsamlingsfrihet, og rett til nasjonal selvbestemmelse for alle etniske grupper i Russland.

Formannen for komitéen var general Andrej Vlasov, som også kommanderte Den russiske frigjøringshæren. Komitéen ble ansett som Den russiske frigjøringshærens politiske fløy. Komitéen omfattet likevel mange ukrainere og andre etniske grupper som var antisovjetiske.

Etter Tysklands nederlag opphørte komitéens arbeid, og dens medlemmer konsentrerte seg om å redde frigjøringshæren og dens medlemmer fra Stalins hevn gjennom å forhindre at de vestallierte utleverte dem til Sovjet. Mange medlemmer ble likevel sendt i sovjetiske konsentrasjonsleirer og drept.

Umiddelbart etter krigen oppstod en rekke nye organisasjoner som ønsket å fortsette kampen mot stalinismen, noen av dem startet av veteraner fra komitéen og Den russiske frigjøringshæren.

I USA ble det på slutten av 1940-tallet dannet en organisasjon med et lignende navn, Den amerikanske komitéen for frigjøring av folkene i Russland. Denne komitéen ble kjent for sin Kongresstøttede og senere CIA-styrte kringkaster Radio Liberty som sendte antikommunistiske sendinger til Sovjetunionen på russisk språk fra Vest-Tyskland. Radio Liberty ble senere slått sammen med Radio Free Europe.
Militære glidefly

**Militære glidefly** er motorløse fly brukt i militær sammenheng. Flyene ble hovedsakelig brukt til landsetting av tropper eller materiell, men kunne også brukes som jagerfly, angrepsfly og bombefly. En rekke land brukte også glidefly som treningsfly.

Glidefly ble, i likhet med *[[seilfly]]*, trukket opp i luften av et vanlig fly. På et på forhånd avtalt sted ble det sluppet fri fra «førerflyet», for deretter å foreta en landing på et tiltenkt sted, bak fiendens linjer. Et slikt angrep er ment å være uventet og dermed overrumple en fiende, slik at man får rask kontroll over et område.

Britiske tropper benyttet denne taktikken blant annet under det mislykkede angrepet på tungtvannsfabrikken på Rjukan i 1942, under Vemork-aksjonen.

## Militære glidefly (utvalg)

### Storbritannia
*Airspeed Horsa – Troppetransport
*General Aircraft Hamilcar – Troppetransport
*General Aircraft Hotspur – Troppetransport
*Slingsby Hengist

### USA
*Waco CG-4

### Sovjetunionen
*Antonov An-40 – Flyvende stridsvogn

### Tyskland
*Messerschmitt Me 321 – Transportfly
*Blohm & Voss BV 40 – Jagerfly
*DFS 230
*Gotha Go 242

### Sverige
*Fi-3 – Lg 105

## Se også
*Liste over militære glidefly
*Seilfly
*Seilflyvning
GRAMPS

**Gramps** (tidligere **GRAMPS**, et akronym for *Genealogical Research and Analysis Management Programming System*) er et slektsforskningsprogram lisensiert under GNU General Public License. Gramps er programmert i Python ved hjelp av PyGTK, som er brukt som et grensesnitt mellom Python og GTK+. Det benytter seg av Graphviz for å fremstille grafer mellom slektsforhold.

Programmet er tilgjengelig på 40 språk, bl.a. norsk.

## Referanser


## Eksterne lenker
* 
*  Brukerveiledning på norsk (bokmål)
* 
*
Rognan stasjon

**Rognan stasjon** (pitesamisk: *Råggno*) på Nordlandsbanen i Saltdal kommune  ble åpnet i 1958 da Nordlandsbanen åpnet til Fauske.

Rognan er endestasjon for lokaltogene fra Bodø på Saltenpendelen.

## Litteratur
* 
* 

## Eksterne lenker
Bastionen

**Bastionen** er supporterklubben til Lyn, stiftet i 1992 og fikk sitt nåværende navn i 1993. 

Den unngikk initialene LSK ved å skrive «Clubb» med to b-er. På sitt høydepunkt i 2007 hadde Bastionen nær 2000 medlemmer. Klubben har blitt assosiert med få tilskuere, men har motbevist dette, blant annet gjennom samarbeidet med Klovner i Kamp om sangen *20.000 tomme seter* i 2004. Bastionen holder til på Store Stå i Oslo.

Bastionen Tifo er kjent for sine tifoer og vant Norsk Supporterallianses «Gullblusset» i 2006. Uavhengige supportergrupper inkluderer *Søner af Christiania* (SAC) og *Magistraten Christiania* (MaC), tidligere kjent som «1896».

## Eksterne lenker
* Bastionens hjemmeside
* BastionenTifo 
* Söner af Christiania
Boeing F-15 Eagle

**Boeing F-15 Eagle** er et amerikansk jagerfly som er konstruert utelukkende for luftherredømme. Det ble bygget av Boeing (tidligere McDonnell Douglas), fløy første gang i 1972, og kom i tjeneste for US Air Force fra 1976. Flyet benyttes av USA, Israel, Saudi-Arabia, Japan, Sør-Korea og vil tas i bruk av Singapore.

F-22 Raptor er ment å ta over for F-15C/D Eagle på sikt i USA.

## Tekniske egenskaper (F-15C)
Kilde:
* Mannskap: 1 
* Lengde: 63,8 fot (19,44 m) 
* Vingespenn: 42,8 fot (13 m) 
* Høyde: 18,5 fot (5,6 m) 
* Vingeareale: 608 fot² (56,5 m²) 
* Vekt tom:  lb ( kg) 
* Vekt full:  lb ( kg) 
* Maksimal startvekt:  lb ( kg) 
* Motor: 2× Pratt & Whitney F100-220 turbofanmotorer

## Varianter

Kilde:
### F-15 Eagle (taktisk jagerfly: luftherredømme-variant)
* **F-15A**: Enseters allværs luftherredømme-variant.
* **F-15B**: Toseters treningsversjon av F-15A, tidligere kalt **TF-15A**
* **F-15C**: Forbedret enseter allværs luftherredømme-variant (standard-varianten))
* **F-15D**: Toseters treningsversjon av F-15C.
* **F-15J**: Japansk F-15C bygd på lisens av Mitsubishi for det japanske luftforsvaret. 
* **F-15DJ**: Toseters treningsversjon av F-15J for det japanske luftforsvaret. Bygd i Japan på lisens av Mitsubishi.

### [[F-15 Strike Eagle]] (jagerbomber: bakkeangreps-variant)
* **F-15E Strike Eagle**: Toseters allværs langt-rekkende bakkeangrepsfly for US Air Force.
* **F-15I Ra'am (Thunder)**: Avansert variant av F-15E Strike Eagle for luftforsvaret til Israel.
* **F-15K Slam Eagle**: Avansert variant av F-15E Strike Eagle for luftforsvaret til Sør-Korea.
* **F-15S**: Eksportvariant av F-15E Strike Eagle for luftforsvaret til Saudi-Arabia.
* **F-15SG**: Avansert variant av F-15E Strike Eagle for luftforsvaret til Singapore.

### Testfly
* **F-15S/MTD**: En TF-15A var omkonstruert til et *short take-off and landing, maneuver technology* demonstrasjonsfly. 
* **F-15 ACTIVE**: En F-15S/MTD var omkonstruert til et avansert *control technology research* fly.
* **F-15 IFCS**: En F-15 ACTIVE var omkonstruer til et *intelligent flight control systems research* fly.
* **F-15 Streak Eagle**: Et strippet og umalt F-15A, som demonstrerte flyets akselerasjon. Brøt åtte *time-to-climb* verdensrekorder mellom 16. januar og 1. februar 1975.

## Referanser


## Se også
* Boeing F-15 Strike Eagle

## Eksterne lenker
* 
* «The greatest fighter jet of all time?», av Imperial War Museums, fra YouTube, lengde 0:12:19
Sublimering

:*Se også [[sublimasjon]], overgangen fra fast form til gassform.*
**Sublimering** (lat. *sublimare*, av *sublimis* høy opphøyd) er overføring av psykisk energi, særlig av seksuell art (libido), fra ikke aksepterte, «lavtliggende» til sosialt aksepterte, «høyverdige» aktiviteter f.eks. åndsarbeid.

Uttrykket ble særlig brukt av psykoanalysen som forklaringsprinsipp i forbindelse med deres tredeling av sjelslivet og hvordan forklare idealisme og sterk religiøsitet.
Sideshow Bob

**Robert Onderdonk Terwilliger** (Sideshow Bob) er en fiktiv figur i TV-serien The Simpsons. Stemmen til figuren er gitt av  Kelsey Grammer, som er bedre kjent fra sin rolle i TV-serien Frasier. Sideshow Bob hadde en kort debut i første sesong, episode 8 *[[The Telltale Head]]*. Hans første betydningsfulle bidrag var først i episode 12 *[[Krusty Gets Busted]]* samme sesong, første gang sendt 29. april 1990.

## Historie
Sideshow Bob jobbet som Krusty the Clowns høyre hånd frem til han ranet Kwik-E-Mart forkledd som Krusty. Krusty havnet i fengsel og Sideshow Bob tok over showet. Bart Simpson klarte til slutt å bevise hvem den skyldige var og Bob havnet i fengsel. Da Bob kom ut igjen, giftet han seg med Selma (Bart's tante) med hensikt å drepe henne for å sikre seg sparepengene hennes. Bart spolerte imidlertid planene hans og reddet Selma. 

Da Bob kom ut av fengsel grunnet god oppførsel, ville han ta hevn over Bart. Han mislyktes igjen med sine forsetter idet Bart klarte å oppholde ham inntil politiet kom. Da Bob senere klarte å rømme fra fengsel forsøkte han å bannlyse TV i Springfield. Igjen klarte Bart å stoppe ham, og Bob forsøkte da å drepe Krusty ved hjelp av flyet til Wright-brødrene, og endte derfor bak murene igjen. 

Da han slapp ut etter benåding fra ordføreren, forfalsket han ordførervalget og ble den nye ordføreren i Springfield. Bart og søsteren Lisa lurte ham til å tilstå i retten og han ble derfor arrestert igjen. 

Da han slapp ut igjen, på betingelse av at hans bror Cecil Terwilliger passet på ham, ble Bob ført bak lyset av Cecil og arrestert for sin brors handlinger.

Bob hypnotiserte også Bart til å drepe Krusty ved hjelp av eksplosiver festet til Bart, men ombestemte seg i siste liten og ble igjen fengslet.

Bob ble senere sluppet ut igjen for å finne ut hvem som forsøkte å drepe Homer. Han fant ut at det var sønnen til Frank Grimes, Homers gamle fiende som, etter sønnens mening, døde på grunn av Homer. Da saken var løst møtte Bob opp på Barts rom for å drepe ham før han måtte tilbake til fengsel, men klarte ikke å gjøre det fordi han mente han var blitt vant til Barts ansikt.

Den foreløpige siste opptreden hadde Bob som ordfører i den fiktive italienske byen *Salsiccia*. Her giftet han seg med *Fransesca* og fikk sønnen *Gino*. Under en fest i byen drakk imidlertid Lisa Simpson seg full, og avslørte Bobs fortid. Han ble derfor fratatt vervet sitt. Sammen med sin familie forsøkte han å hevne seg, men familien Simpson fikk hjelp av Krusty til å rømme.
Oasen bydelssenter

**Oasen bydelssenter** er et kjøpesenter i Fyllingsdalen bydel i Bergen. Senteret ble åpnet 3. mars 1971, til en sum av 30 millioner kr. Senteret har i dag over 70 butikker og virksomheter i forskjellige bransjer, fordelt på 40&nbsp;000 kvadratmeter. Senteret ble senere utvidet i 1979 og 1993. Siste utvidelse ble ferdigstilt i 2014.
Oasen bydelssenter er eid av DNB Liv og Sektor Fond.

## Eksterne lenker
* 
*
Pia Skevik

**Pia Marie Bauge Kambestad Skevik** (født 1981) er en norsk disc jockey, journalist, programleder og forfatter som har vært ansatt i NRK siden 2005. I NRK har hun jobbet som musikkprodusent og programleder og hatt sitt eget musikkprogram *Pia* på P3.  

Hun har tidligere jobbet i *[[Dagbladet]]*, *[[Se og Hør]]* og *[[Natt&Dag]]*.

## Bøker
* *Jeg elsker meg – noen må jo gjøre det* 2005
* *Den store flytte hjemmefra guiden*, med André Saltrøe 2001

## Referanser


## Eksterne lenker
* Blogg 
*
Alexander Schenk von Stauffenberg

**Alexander Schenk greve von Stauffenberg** (født 15. mars 1905 i Stuttgart, død 27. januar 1964 i München) var en tysk klassisk historiker.

## Liv
Han var sønn av Württembergs siste overhoffmarskalk, grev Alfred Schenk von Stauffenberg og Caroline von Üxküll-Gyllenband, og var bror av Berthold Schenk von Stauffenberg og Claus Schenk von Stauffenberg. Hans to brødre var sentrale i motstanden mot det nasjonalsosialistiske regimet, og ble henrettet ved slutten av annen verdenskrig, etter 20. juli-attentatet.

Alexander Schenk von Stauffenberg var gift med den kjente kvinnelige piloten Melitta Schenk von Stauffenberg, født Schiller.

Etter 20. juli-attentatet ble han og hans kone arrestert. Mens Melitta ble løslatt etter noen uker på grunn av sitt krigsviktige arbeide, ble Alexander holdt fanget i forskjellige konsentrasjonsleirer til krigens slutt. Hans kone døde kort før krigens slutt, da hennes testfly ble skutt ned av et amerikansk jagerfly.

Alexander Schenk von Stauffenberg tok sin Abitur i Stuttgart, og begynte først å studerte jus før han studerte antikkens historie i Jena, München og Halle. I 1928 tok han doktorgraden under Wilhelm Weber med en avhandling om Johannes Malalas, og habiliterte seg i 1931 i Würzburg under Joseph Vogt med en avhandling om Hieron II. Deretter underviste han i Berlin, Giessen og Würzburg, og ble i 1936 utnevnt til ekstraordinær professor (=førsteamanuensis) og i 1941 til ordinær professor. Han aksepterte i 1942 et professorat ved universitetet i Strassburg, men kunne ikke tiltre stillingen fordi han ble innkalt til krigstjeneste. Han tjenestegjorde først på Østfronten, og fra juni 1944 i Athen.

I 1948 ble han professor i klassisk historie ved Ludwig-Maximilians-universitetet i München, hvor han ble til sin død. I 1951 var han den drivende kraft bak opprettelsen og første formann for *Kommission für Alte Geschichte und Epigraphik* (som senere ble innlemmet i Deutsches Archäologisches Institut).

Alexander Schenk von Stauffenberg fokuserte i sin forskning på et stort antall temafelter, spesielt senantikken og det antikke Sicilia og Magna Graecia.

## Se også
* Schenk von Stauffenberg

## Referanser


## Litteratur
* Wolfgang Günther: *Alexander Schenk Graf von Stauffenberg. Professor in München 30.4.1948–27.1.1964*. In: Jakob Seibert (Hrsg.): *100 Jahre Alte Geschichte an der Ludwig-Maximilians-Universität München (1901–2001)*. Duncker und Humblot, Berlin 2002, S. 106–127, ISBN 3-428-10875-2.
* Peter Hoffmann: *Claus Schenk Graf von Stauffenberg und seine Brüder*. DVA, Stuttgart 2004, ISBN 3-421-05774-5.
* Manfred Riedel: *Geheimes Deutschland. Stefan George und die Brüder Stauffenberg*. Böhlau, Köln 2006, ISBN 3-412-07706-2/ISBN 978-3-412-07706-8.

## Eksterne lenker
* 
* Biographie bei der Landeszentrale für politische Bildung Baden-Württemberg
Some Enchanted Evening

«**Some Enchanted Evening**» er en episode i animasjonsserien *[[Simpsons]]*.

## Handling
En radiovert får Marge til å fortelle hva hun virkelig syns om ekteskapet til henne og Homer. Noe som Homer hører på jobben. Han bestemmer seg for å gjøre noe helt spesielt for Marge. Han tar henne med ut på middag og sjekker inn på et fint hotell. Imens har de leid inn  en barnevakt til ungene ved navn Ms. Botz. Hun viser seg å være en beryktet kriminell ved navn "Babysitter Bandit". Hun binder fast Bart og Lisa, men glemmer å gjøre det samme med Maggie. Maggie klarer å løsne Bart og Lisa og sammen klarer ungene å overmanne Ms. Botz. Men mens barna er ute for å få tak i politiet, kommer Homer og Marge hjem. Homer, som ikke vet noe om kveldens hendelser, hjelper Botz med å bære tyvgodset fra sitt eget hjem ut til bilen hennes og betaler henne dobbelt for bryet.

## Eksterne lenker

* "Some Enchanted Evening" at The Simpsons.com
*
Ferjesambandet Hufthamar–Krokeide

**Hufthamar–Krokeide** er et fergesamband mellom Austevoll og Bergen kommuner. Sambandet betjenes av Fjord1 med fergene MF «Horgefjord» og MF «Møkstrafjord».  Fra 1. januar 2019 benyttes den nasjonale AutoPASS for ferge ordningen som driftes av Skyttel AS til betaling. Strekningen er en del av Fylkesvei 546, og overfarten tar cirka 35 minutter. Fra 16. august 2023 er sambandet gratis for alle. 

Inntil 2011 ble strekningen betjent av Tide Sjø med MF «Rennesøy». Fra 2011 til 2018 ble strekningen betjent av FosenNamsos Sjø med fergene MF «Trondheim» og MF «Marstein».

Frem til 17. november 2007 gikk sambandet også til Austevollshella. Da ble Austevollsbrua fra Austevollshella/Hundvåko til Huftarøy (Hufthamar) åpnet.

Året 2017 fraktet sambandet Huftamar-Krokeide og sambandet Husavik-Sandvikvåg totalt 370.000 kjøretøy og 715.000 passasjerer.

## Hendelser
Den 9. mars 2011 kjørte MF «Trondheim» i fergelemmen på Hufthamar så den ble ødelagt. Austevollshella ble midlertidig anløpssted til reparasjon ble foretatt.

6. august 2012 grunnstøtte MF «Trondheim» ved Krokeide fergekai. Ifølge FosenNamsos Sjø var det 72 passasjerer, og et mannskap på fem om bord. Grunnstøtingen ble utført bevisst av mannskapet, da fergen fikk motorstopp like før Krokeide. Denne "unnamanøveren" sparte fergekaien for skader. Verken passasjerer eller ferge fikk skader. Fergen tok ikke inn vann.

## Tidslinje
*1992 - Tide Sjø (nå Norled) tok over.
*1992 - MF «Vikingen» ble satt i sambandet.
*2006 - MF «Rennesøy» ble satt inn i sambandet.
*2010 - FosenNamsos Sjø tok over og satt inn fergene MF «Trondheim» og MF «Marstein».
*2018 - Fjord1 tok over og satt inn fergene MF «Møkstrafjord» og MF «Horgefjord». MF «Sulafjord» ble brukt som reserveferge.
*2019 - AutoPASS ble innført.

## Ferger

## Referanser


## Eksterne lenker
*
Ferjesambandet Bruravik–Brimnes

**Bruravik–Brimnes** var et fergesamband over Hardangerfjorden mellom Eidfjord og Ulvik kommune. Strekningen inngikk i fylkesvei 7 og riksvei 13 og ble før nedleggelsen betjent av Fjord1 med fergen MF «Sogn» med inntil tre avganger i timen. Overfarten tok ca. 12 minutter. Sommeren 2013 ble ruten i tillegg betjent av MF «Sognefjord».

Strekningen ble driftet av Hardanger Sunnhordlandske Dampskipsselskap (senere Tide Sjø) fra åpningen i 1934 frem til 2011. I 2011 vant Fjord 1 anbudskonkuranssen og tok over fergestrekningen. I 2013 ble fergen erstattet av Hardangerbrua, som åpnet 17. august.

## Historie
Siden 30-tallet har vegutbygging i indre Hardanger kortet ned på fergestrekningen.

* 1934–1937: Ulvik–Ringøy
* 1938–1940: Ulvik–Brimnes
* 1951–1976: Ulvik–Brimnes
* 1976–2013: Bruravik–Brimnes
* 17. august 2013: Nedlagt og erstattet av Hardangerbrua.

## Ferger
Følgende ferger har frekventert sambandet:

* 1952–1959: MK «Kinsarvik»
* 1953–1957 og 1969: MF «Folgefonn»
* 1959–1976 (ikke i 1966): MF «Osafjord»
* 1966 (sommerrute): MF «Melderskin»
* 1967 og 1968 (sommerrute): MF «Rosendal»
* 1971–1972: MF «Vikingen»
* 1986: MF «Bjørgvin»
* 1995–2007: MF «Etne»
* 2007–2010: MF «Melderskin»
* 2007–2010 (sommerrute): MF «Bømlo»
* 2011–2013 : MF «Sogn» og MF «Sognefjord» 
* Sommer 2013: MF «Gulen» og MF «Svanøy» (et par dager august 2013 som reservereferje for MF Sogn)

## Referanser


## Kilder
* Fjordfaehren.de - Ferjesteder i Hordaland
* Privatvideo fra fergestrekningen
Ferjesambandet Fjelberg–Sydnes–Utbjoa

**Fjelberg–Sydnes–Utbjoa** er et fergesamband i Sunnhordland som forbinder Vindafjord med Fjelbergøyane og Halsnøy. Forbinder rett og slett Rogaland med Hordaland/Vestland. Strekningen betjenes av Norled med fergen MF «Ytterøyningen». Ytterøyningen blei satt inn i sambandet i 2020.

Fergen har anløp på Borgundøya, Fjelbergøya, Sydnes og Utbjoa i varierende frekvens. Den går omtrent fem turer per dag.

Fergesambandet er siden 2019 del av fylkesvei 543. Tidligere var den del av fylkesvei 62, unntatt strekningen Sydnes–Utbjoa, nummerert fylkesvei 543 som ren fergestrekning i fylkesveinettet i Rogaland.

Sambandet startet opp i 1973, og da også med anløp i Leirvik på Stord. Anløpet på Stord ble senere flyttet til Skjersholmane og gradvis redusert. Fra januar 2020 er anløpet fra Stord fjernet helt. I 2023 blei den gamle ferjekaien på Fjelberg reven, og ny ferjekai vert bygd. 

## Referanser


## Kilder
* 
*
Ferjesambandet Hatvik–Venjaneset

**Hatvik–Venjaneset** er et fergesamband på fylkesvei 552 over Fusafjorden i Bjørnafjorden kommune i Vestland. Strekningen driftes av Fjord1 med fergen MF «Årdal». 
__NOTOC__
## Historie
Det har vært bilførende fergetrafikk over Fusafjorden siden 1937  Det Midthordlandske Dampskibsselskab (MDS) startet først med en motorbåtrute som kunne ta 2-3 biler. I 1949 ble det satt inn en dedikert bilferge, MF «Fusa». I 1956 ble MF «Rosendal» satt inn, blant annet fordi denne kunne ha med større busser. Rosendal var utlånt av Hardanger Sunnhordlandske Dampskipsselskap (HSD). I 1966 tok HSD over driften på sambandet etter oppkjøp av MDS.

Fjord1 fikk kontakt på sambandet fra 2018. 

## Referanser


## Litteratur
* 

## Eksterne lenker
* 
* Vegvesenets vegkart 
* Vegliste Hordaland
* Rutetider – 12-316 Hatvik-Venjaneset  – rutebok.no
Vogtsburg im Kaiserstuhl

**Vogtsburg** er en by i Kaiserstuhl i Syd-Baden, i den tyske delstaten Baden-Württemberg, og rett ved den franske grensen. Byen utgjør den nordvestlige delen av landkretsen Breisgau-Hochschwarzwald. Byen ble dannet ved sammenslåing av syv kommuner i 1975, og har omkring 5&nbsp;800 innbyggere. Vogtsburg er en av de største vinproduksjonskommunene i Baden-Württemberg, med 1&nbsp;400 hektar vinmark. Ved siden av vin dyrkes det frukt, bl.a. kirsebær, plommer og epler i byen. I bydelen Achkarren ligger Kaiserstuhls vinmuseum i en bygning fra middelalderen. Byens St. Michaelskirke kjennes fra 1157 og er kjent for sine fresker og sitt alter, som regnes som et fremragende eksempel på barokk gotikk og stammer fra omkring 1530.

## Personer fra Vogtsburg
*Simone Larsen, Bischoffingen, norsk popartist (f. 1970)
*Eugen Biser, Oberbergen, religionsfilosof (f. 1918)
*Jörg Wickram, Burkheim, forfatter (1505–1562)

## Eksterne lenker
* 
* Kaiserstuhl-Tourismus: Vogtsburg
* Luftbilder von Vogtsburg und Kaiserstuhl
* Kaiserstuhlgalerie
* Vogtsburg: Ortsgeschichte & Bilder 
* Vogtsburg: Landschaftsbilder
Ferjesambandet Jektevik–Nordhuglo–Hodnanes

** Jektavik–Nordhuglo–Hodnanes** er et ferjesamband på fylkesvei 549 over Langenuen mellom kommunene Stord og Tysnes. Strekningen driftes av Fjord1 med 19 til 27 daglige avganger fra Jektavik og Hodnanes. Nordhuglo har 10 til 13 daglige anløp. Overfarten Hodnanes–Jektavik tar 10 minutter direkte og 30 minutter med anløp på Nordhuglo. Strekningen opereres for tiden av bilfergen MF «Julsund».

## Historie
Fergestrekningen startet på begynnelsen av 1960-tallet da MS «Haavik» gikk i lokalruter i området. «Haavik» kunne ta en personbil, gods og passasjerer. Høsten 1965 ble MF «Rosendal» satt inn i sambandet og den hadde plass til 17 biler. To år senere tok MF «Osafjord» over for «Rosendal».

Senere har sambandet blitt trafikkert av følgende ferger:
* MF «Melderskin» (1977 og 1979–1984)
* MF «Rosendal» (1978)
* MF «Vikingen» (1984–1987)
* MF «Sveio» (1987–1989)
* MF «Hardingen» (1989–1991)
* MF «Meland» (1991–1994)
* MF «Austevoll» (1994–2007)
* MF «Utstein» (2008–2010)
* MF «Rosendal» (2010)
* MF «Hordaland» (2011)
* MF «Folgefonn» (2012–2018)
*MF «Gloppen» (2018–2020)
*MF «Julsund» (2020- )
*(MF «Sogn» har vært inne som reserve)

## Referanser


## Kilder
* 
* 
* 
*https://www.fjord1.no/Om-Fjord1/Vaare-fartoey. Besøkt 15. juni 2021
Steve Backley

**Stephen James Backley** (født 1969) er en tidligere britisk friidrettsutøver med spydkast som spesialgren. Han regnes blant verdens fremste spydkastere i moderne tid, selv om han aldri greide å vinne OL- eller VM-gull.

Han var fast på det britiske landslaget i over 15 år, og er den eneste britiske friidrettsutøveren som har vunnet medaljer i tre ulike OL.

Han har også vunnet gull i fire EM på rad, fra 1990 til 2002, samt to sølv fra friidretts-VM (1995 og 1997).

## Mesterskapsmedaljer
* EM 1990: Gull
* OL 1992: Bronse
* EM 1994: Gull
* VM 1995: Sølv
* OL 1996: Sølv
* VM 1997: Sølv
* EM 1998: Gull
* OL 2000: Sølv
* EM 2002: Gull
## Referanser


## Eksterne lenker
*
Ferjesambandet Fedje–Sævrøy

**Fedje–Sævrøy** er et ferjesamband på fylkesvei 568 mellom kommunene Fedje og Austrheim i Hordaland. Strekningen betjenes av Fjord1. med ferja MF "Fedjebjørn". Det er 8–12 avganger daglig i hver retning, ned til 1 time 20 minutter mellom avganger. Overfarten tar 30 minutter.

Fram til 1989 gikk ferjesambandet Fedje–Rossnes–Hoplandsjøen.

## Referanser
Ferjesambandet Husavik–Sandvikvåg

**Husavik–Sandvikvåg** er et fergesamband i Vestland (tidligere Hordaland) fylke mellom Husavik i Austevoll og Sandvikvåg i Fitjar. Fra 2018 betjenes strekningen av Fjord1. Overfarten tar 20 minutter.

Sambandet er del av fylkesvei 546 og forbinder denne med europavei 39. Inntil 2011 ble strekningen betjent av Tide Sjø med fergen M/F «Sveio». Til 2018 var FosenNamsos Sjø operatør med opptil 13 daglige avganger. Fra 1. januar 2019 benyttes den nasjonale AutoPASS for ferje-ordningen som driftes av Skyttel AS til betaling.

## Ferger

## Referanser


## Eksterne lenker
*
Ferjesambandet Jondal–Tørvikbygd

**Jondal–Tørvikbygd** er et ferjesamband på fylkesvei 49 (tidligere fylkesvei 550) over Hardangerfjorden mellom kommunene Ullensvang og Kvam. Strekningen betjenes av rederiet Fjord1 med opptil 18 daglige avganger med MF «Samlafjord». Overfarten tar om lag 20 minutter.

Ferjesambandet starta opp i 1972 som ei sommerrute, før det i 1973 ble et fast samband. Den første ferja i ruta var MF «Hatvik». Før det kom vegsamband mellom Jondal og Torsnes, gikk ferja noen ganger om dagen innom Torsnes. Siden det ikke var ferjelem her, måtte ombord og ilandkjøring skje ved hjelp av slisker.

Etter at Jondalstunnelen åpnet i 2012 går raskeste vei mellom Bergen og Kristiansand og mellom Bergen og Telemark over sambandet, noe som har ført til en sterk trafikkøkning.

Det diskuteres en bru over Hardangerfjorden her. Bredden på fjorden er 1,6 km. En undersjøisk tunnel er utelukket da fjorden er 550 meter dyp.

## Ferjer
* MF «Hatvik»: 1972 og 1973
* MF «Huglo»: 1973
* MF «Rosendal»: 1973; 1974 – ?
* MF «Strandebarm»: 1980-åra
* MF «Jondal»: 1996–2006
* MF «Ølen»: 2007 – desember 2010
* MF «Bømlo» 2011–2014
* MF «Etne» 2014–2018
* MF «Tidefjord» 2019
* MF «Samlafjord» 2020

## Referanser


## Kilder
* Fjordfähren

## Eksterne lenker
* Privat video av M/F «Herdla» på strekningen Jondal-Tørvikbygd i 2012.
* Forbrukertest av sambandet (NRK).
Ferjesambandet Kinsarvik–Utne–Kvanndal

**Kinsarvik–Utne–Kvanndal** er to fergesamband over Hardangerfjorden og Sørfjorden i indre Hardanger. Rutene har to stoppesteder på sydsiden av Hardangerfjorden: Kinsarvik på østsiden av Sørfjorden, og Utne på spissen av Folgefonnhalvøya, samt Kvanndal på nordsiden av Hardangerfjorden. Frem til 2015 ble strekningene betraktet som ett samband.

Strekningen betjenes av ferger som tilhører Boreal. Overfarten fra Kinsarvik til Utne tar 30 minutter og fra Utne til Kvanndal 20 minutter. Strekningen opereres av MF «Kinsarvik» og MF «Utnefjord». Fergesambandet forbinder fylkesvei 79, riksvei 13 og fylkesvei 550, og kommunene Ullensvang og Voss.

Da fergeforbindelsen åpnet i 1938 var det et stort fremskritt for landveis samband mellom Bergen med omland og Østlandet. Det hadde blitt fraktet biler og busser over fjorden tidligere, men da på dekket på fjordabåter som DS «Tyssedal», MS «Granvin» og andre.

## Historie
I 1929 startet den første fergetrafikken langs Hardangerfjorden mellom Ringøy i Ullensvang og Eidfjord med innleide motorbåter. I 1930 fikk Hardanger Sunnhordlandske Dampskipsselskap (HSD) levert MK «Kinsarvik», en kombinert fraktebåt og bilferge. Det var plass til noen biler på dekk, tvers over lastelukene. Da det ble etablert veiforbindelse mellom Bergen og Kvam i 1932, ble fergeruten forlenget til Norheimsund og lastebåten MS «Tyssedal» satt inn i ruten. Fra 1936 gikk den privateide kutteren MK «Jondal» i konkurransefart mellom Norheimsund og Kinsarvik, hvilket gav dårlig økonomi i fergeruten for HSD. Dette pågikk til 1937 da det ble innført konsesjonskrav for å drive passasjer- og biltransport på sjøen.

Fyksesund bru ble åpnet i 1937 med vei videre til industristedet Ålvik. Med ny fergekai ble endepunktet flyttet hit og fergeruten derved halvert fra ca 20&nbsp;nm til 10&nbsp;nm. 1938 var et merkeår, da fikk HSD levert MF «Folgefonn» (1938) fra BMV, den første virkelige bilfergen med på-/avkjøring forut og akter. Og med ny fergekai i Kinsarvik ble den første bilfergeforbindelsen over Hardangerfjorden etablert mellom Kinsarvik-Ålvik fra 2. juni 1938. Det var også sterke krav fra Folgefonnhalvøya om ferjestopp på Utne, men dette dette lot seg foreløpig ikke gjøre pga. kaiforholdene der.

I årene før krigen var det kun sommerdrift for «Folgefonn» i rutene på fjorden, men etter et opphold i rutefarten i forbindelse med krigsutbruddet i 1940 kom fergen i fast helårsdrift fra høsten 1940. Da var veien videre til Kvanndal ferdig og fergeforbindelsen kortet ned til Kvanndal-Kinsarvik, ca 7&nbsp;nm. Fra 1941 fikk Utne rutebåtstopp, og fikk i 1945 en provisorisk fergekai hvor bilane ble kjørt ombord på «Folgefonn» gjennom sideporter. «Folgefonn» gikk i ruten Kvanndal-Utne-Kinsarvik frem til juni 1953 da den ble avløst av MF «Hardangerfjord», også den levert frå BMV.

## Referanser


## Kilder
* Fartøyvern nr. 11
* Bård Kolltveit: *Over fjord og fjell : Hardanger Sunnhordlandske Dampskipsselskap 1880–1980*. HSD, Bergen 1980. ISBN 82-990617-0-9
* 

## Eksterne lenker
* Privat video av MF «Hardingen» og MF «Jondal».
* https://www.skyss.no/reise/rutetider/rutetabellar-for-ferje/
* https://www.boreal.no
57 (tall)

**57** (**femtisju**, også skrevet *syvogfemti* på riksmål) er det naturlige tallet som kommer etter 56 og kommer før 58.
57 er et oddetall.

57 er atomnummeret til lantan.

57 er LVII i romertall.
DR-DOS

**DR-DOS** et operativsystem for PC-er, opprinnelig utviklet av Gary Kildalls Digital Research og basert på CP/M-86.  På slutten av 1980-tallet og begynnelsen av 1990-tallet konkurrerte DR-DOS med Microsofts MS-DOS.  

DR-DOS 7.01 er frigitt under en ikke-kommersiell lisens for åpen kildekode, og blir videreutviklet av The DR-DOS/OpenDOS Enhancement Project, stiftet i juli 2002.

## Eksterne lenker
*  (engelsk)
* Enhanced DR-DOS/OpenDOS Project (engelsk)
* Enhanced DR-DOS Forum  (engelsk)
Syllable

**Syllable** er et operativsystem (OS) til hobbybruk for PC-er. Det er utviklet som åpen kildekode, og hensikten var å lage et OS som var lett å bruke for hjemmebruk og små bedrifter. Det er en avart av AtheOS, skilt ut i juli 2002.

## Eksterne lenker
*
SkyOS

**SkyOS** er et operativsystem for PC-er.  Tidligere var det åpen kildekode, men er nå lukket.  Det har eksistert siden 1996, men er nå inne en fullstendig omskrivning av kildekoden.

30. jan 2009 ble prosjektet satt på hold. Det er foreløpig usikkert hvorvidt prosjektet vil fortsette og i såfall i hvilken form.

## Eksterne lenker
*  (engelsk)
Jeremy Piven

**Jeremy Samuel Piven** (født 1965) er en amerikansk skuespiller.

## Tidlig liv
Jeremys far het Byrne Piven, og hans mor Joyce Hiller. Han vokste opp i Evanston i Illinois, og gikk på Drake University i Des Moines i Iowa. Han har arbeidet for Piven Theatre Workshop, en teatergruppe grunnlagt av foreldrene hans. Piven har opptrådt i en mengde filmer sammen med sin gode venn John Cusack.

## Karriere
I dag er Piven mest kjent for rollen som Hollywood-agenten «Ari Gold» i TV-serien *[[Entourage]]* på HBO i USA, en rolle han har vunnet en Emmy-pris for i 2007 (*Outstanding supporting actor in a comedy series*, på norsk *Beste birolle i en komiserie*), og tidligere også mottatt to Emmy-nominasjoner for (i 2005 og 2006). Piven var også hovedrolleinnehaver og produsent for den kortlivede drama-/komiserien *Cupid* på ABC, samt at han var birolleinnehaver i situasjonskomedien *[[Ellen]]* i seriens siste tre sesonger.

## Filmografi

## TV-serier

## Referanser


## Eksterne lenker
* 
* Jeremy Piven på MySpace
Øysteins plass (Oslo)

:::*Se [[Øysteins plass|pekerside]] for flere forekomster av Øysteins plass.*

**Øysteins plass** (1-6) er en plass på Lille Tøyen i bydel Grünerløkka i Oslo. 

Plassen er 3,5 dekar stor og ligger i østenden av strøket Lille Tøyen hageby. Plassen domineres av en treomkransa ballplass. På vestsida går en vei, og langs denne ligger to typiske hagebyblokker i to etasjer. Oppgangene her har løpende nummer fra 1 til 6. Det er tilsvarende blokker på østsida av plassen, men disse har adresse til Haralds vei.

Plassen er oppkalt etter kong Øystein Magnusson (1089–1123). I den opprinnelige hagebyplanen gikk den under navnet *Nordre plass*. 

## Referanser


## Kilder
* 
* 

## Eksterne lenker
* 
*
Østgaards gate (Oslo)

**Østgaards gate** (1-23, 2-44) ligger på Torshov i Oslo, mellom Ole Bulls gate og Fagerheimgata.  

Østgaards gates vestre del, fra Sandakerveien til Anna Sethnes gate, skiftet i 1999 navn til Oskar Braatens gate.  Samtidig skiftet Ole Bulls gate 13 A-D navn til Østgaards gate 2-8.

Gata ble i 1874 oppkalt etter fogden og forfatteren Nicolai Ramm Østgaard (1812&ndash;1873), som eide løkken Rosenlund ved Sandakerveien. 

## Kilder
* 
* 

## Eksterne lenker
*
63 (tall)

**63** (**sekstitre**, også skrevet *treogseksti* på riksmål) er det naturlige tallet som kommer etter 62 og kommer før 64.

63 er et oddetall.

63 er atomnummeret til Europium.

63 er LXIII i romertall.
Torshov

**Torshov** (eldre, men uhistorisk skriftform *Thorshoug, Torshaug*; lokal uttale «Tors'au», , prep. «på») er et sogn og strøk nord for Grünerløkka i Oslo. Navnet er etter Torshov gård, som i dag har adressen Torshovgata 46.

Torshov har industriområde langs Akerselva og hører sammen med industriutbyggingen av Sagene. Lenger øst fantes tidligere løkker og småhus, en forstadsbebyggelse innlemmet i byen 1878. 270 daa (270&nbsp;000 m²) ble kjøpt av kommunen 1916, boligkomplekser oppført 1917–25. Leiegårdsbebyggelse fra slutten av 1800-tallet i vest. Boligblokker og høyhus oppført i senere år på tomtene etter småhusbebyggelsen fra 1800-tallet i sør og øst.

Befolkningstettheten i Oslo som helhet var i 2015 3,8 personer pr dekar, mens det i Torshov-kvartalet var 21 personer pr dekar - enda det ikke er noen høyhus der.

Vogts gate fungerer som strøkets hovedgate. Gaten trafikkeres av trikker mellom sentrum og Kjelsås. Langs Vogts gate ligger flere kaffebarer, restauranter og kaféer.

Torshovparken, Torshovdalen, Torshov kirkepark og Haarklous plass er strøkets parker. 

Torshov offentlige skole ble oppført 1878. Torshov ble utskilt fra Sagene som egen menighet i 1930. Torshov kirke ble innviet 1958. Torshovstrøket er skildret i Oskar Braatens fortellinger og skuespill.

Navnet Torshov er satt sammen av det norrøne gudenavnet *Þórr* (Tor) og hov («hedensk kultplass»). Det er dokumentert som «i»-sted i 1370 (*i þossofuue*, «i Torshov»), men er i dag «på»-sted («på Torshov»). Uhistoriske skrivemåter som *Thorshoug* og *Torshaug* kommer av at etterfestet «-hov» i uttalen falt sammen med «haug».

## Referanser


## Se også
* Torshovbyen

## Litteratur
* Oslo byleksikon (1987).

## Eksterne lenker
* Sagene Torshov Historielag
* Historiske fotografier av det kommunale boliganlegget Torshov. Byarkivets hjemmeside (lest 2. juni 2008)
Symbian

**Symbian** er et operativsystem, opprinnelig utviklet for mobile enheter som PDAer og mobiltelefoner.  Det leveres med nødvendige utviklingsverktøy av selskapet Symbian Ltd. Det er en etterfølger til Psions EPOC og kjører bare på ARM-prosessorer.

Verdens første mobiltelefon med Symbian OS, Ericsson R380, ble introdusert i 1999 og kom i salg året etter. I 2001 ble verdens første Symbian mobiltelefon med 2,5G vist, og kommunikatoren Nokia 9210i med Series 80 kom for salg. Sony Ericsson ble medeier i Symbian Limited i 2002.

Det er fire forskjellige grensesnitt av Symbian: Series 60, Series 80, Series 90 og UIQ.
Series 60 (S60) er et grensesnitt for candybar telefoner, de vanlige mobiltelefonene, mens S90 og UIQ er for mobiltelefoner med berøringsskjerm. S80 er for kommunikatorer.

UIQ Technology ble kjøpt opp av Sony Ericsson høsten 2006.

Symbian het opprinnelig EPOC, men byttet etter hvert navn.

## Se også
* Symbian Foundation

## Referanser


## Eksterne lenker
*
Fysisk konstant

I naturvitenskapen er en fysisk konstant en størrelse hvis numeriske verdi ikke endres. En fysisk konstant kan være avledet fra en fysisk lov, eller den kan være en fundamental naturkonstant som må bestemmes ved måling.

## Tabell med universelle konstanter

## Tabell med elektromagnetiske konstanter

## Tabell med atomiske og nukleære konstanter

## Tabell med fysisk-kjemiske konstanter

## Fotnoter
1Verdiene er oppgitt i såkalt konsis form. Tallet i parentes er standardavviket, som er verdien multiplisert med relativt standardavvik. 
2Dette er dette er den internasjonalt brukte verdien for volt funnet ved Josephson-effekten.
3Dette er den internasjonalt brukte verdien for ohm funnet ved Kvante-Hall-effekten.

## Litteratur
*John D. Barrow, 2002. *The Constants of Nature*. Pantheon Books.

## Eksterne lenker
* CODATA Recommendations – 2002 CODATA Internationally recommended values of the Fundamental Physical Constants
Aagots vei (Oslo)

**Aagots vei** (1A-19, 2A-20B) ligger på Oppsal i bydel Østensjø i Oslo. Veien går i en bue fra Oppsalveien til Oppsalveien uten gjennomkjøringsmulighet. Veien er oppkalt etter Aagot Tveter (1883 – 1972), som var datter av tidligere ordfører i Aker, Haakon Tveter. Fra 1936 var hun en av eierne av Østensjø gård. Bystyret vedtok navnet 25. september 1975.

## Referanser


## Litteratur
*Svensgam, Arild: *[[De er døde – men lever fortsatt i Oslo]]*. Galehuset forlag, 1999. 

## Eksterne lenker
* Østensjø gårds historie
Geoje

**Geoje** (*Geoje-si*) er en by i provinsen Sør-Gyeongsang i Sør-Korea.

Geoje ligger på øya med samme navn (Geoje-do). Nærmeste storby er Busan, som kan nås med hurtigbåt. Øya har to store skipsverft, Samsung Heavy Industries og Daewoo Shipbuilding & Marine Engineering (DSME) som begge leverer ca. 70 skip per år. I tillegg bygges det hvert år flere borerigger og spesialfartøyer på begge verftene.

Det er to større byer på Geoje &ndash; Okpo og Gohyeon. I nærheten av Gohyeon lå en av de aller største krigsfangeleirene under Koreakrigen og på det meste var det over 150&nbsp;000 fanger her, for det meste nordkoreanere og kinesere. Det er bygget opp et museum på stedet. Det er også andre interessante steder å besøke på Geoje og øya er et populær feriemål for koreanere. Det er flott natur med mye fjell og godt merkede stier og en del fine strender som er lite besøkt utenom i høysesongen i jul og august.

Geoje har mange expat'er og det finnes en egen klubb, på grunn av øyas to store verft. De fleste bor i Okpo, der det også finnes en internasjonal skole. Der er det også butikker som tilbyr «vestlige» matvarer, noe som kan være mangelvare andre steder i Korea.

Busan-Geojeforbindelsen åpnet i desember 2010 og knytter øya tettere sammen med storbyen Busan.

## Administrativ inndeling
Byen er inndelt i ni myeon (bydel) og ti dong (nabolag), som inndelt i 80 ri (landsby).

## Søster -og vennskapsbyer
*  Longjing, Kina

## Referanser


## Eksterne lenker
* 
*  Geoje-si: Offisielt nettsted
*  Geojes expat-klubb
*  Oedo
64 (tall)

**64** (**sekstifire**, også skrevet *fireogseksti* på riksmål) er det naturlige tallet som kommer etter 63 og kommer før 65.

64 er et partall.

64 er atomnummeret til Gadolinium.

64 er LXIV i romertall.
Howard Aiken

**Howard Hathaway Aiken** (født 9. mars 1900 i Hoboken i New Jersey, død 14. mars 1973 i St. Louis, Missouri) var en pioner innenfor informatikk.  Han var hoveddrivkraften bak IBM sin datamaskin Harvard Mark I.

I 1970 mottok Aiken IEEE sin Edison-medalje for hans bidrag til å utvikle digitale datamaskiner.

## Referanser
Konrad Zuse

**Konrad Zuse** (født 22. juni 1910 i Wilmersdorf, død 18. desember 1995 i Hünfeld ved Fulda) var en tysk pioneer innenfor informatikk.  Hans største bragd var konstruksjonen av den første funksjonelle datamaskin med programmer lagret på tape, kalt Z3, i 1941.

## Referanser


## Eksterne lenker
* 
*
Aasta Hansteens vei (Oslo)

**Aasta Hansteens vei** (1A-3, 2-10) ligger på Stovner i Oslo. Veien er en blindvei fra Fossumveien til den tidligere Stovner politistasjon i nummer 10. Veien ble oppkalt i 1977 etter kvinnesakspioneren og maleren Aasta Hansteen (født 1824, død 1908).

## Referanser


## Galleri

Fil:2012-08 Fossum skole.jpg|*Tidligere [[Fossum skole (Oslo)|Fossum skole]] ligger i Aasta Hansteens vei 2-4 
Fil:2012-08 Stovner vgs 04.jpg|*Stovner videregående skoles lokaler for byggfag ligger i Aasta Hansteens vei''
Pusur 2

***Pusur 2***, med undertittelen *For mye av det gode er enda bedre*, (engelsk: *Garfield: A Tail of Two Kitties*) er en film fra . Den er oppfølgeren til filmen *[[Pusur (film)|Pusur]]* fra . *Pusur 2* ble regissert av Tim Hill, skrevet av Joel Cohen, produsert av Davis Entertainment for 20th Century Fox, og lansert i Norge den 21. juli 2006. Handlingen er hentet fra Mark Twains *[[Tiggerprinsen]]*.

## Handling
Pusur (stemme av Bill Murray) reiser til Storbritannia sammen med hundevennen Jølle. De har planlagt å overraske sin herre, Jon Arbuckle (Breckin Meyer), som er i London for å fri til kjæresten sin, veterinær Liss Wilson (Jennifer Love Hewitt). Tilfeldighetene vil ha det til at Pusur bytter plass med Prins, en kongelig katt som nylig har arvet et slott.

I det store huset som Pusur nå kan kalle hjem, mottar han kongelig behandling, inkludert en hovmester og en mengde firbente tjenere og oppvartere. Lord Dargis, som er nestemann til å arve slottet, ønsker katten Prins (nå i Pusurs skikkelse) ut av veien.

## Utgivelser i Norge
I Norge har filmen kommet ut på DVD, Blu-Ray, digitalt kjøp og leie og er tilgjengelig på Disney+.

Alle nevnte versjoner har norsk tale inkludert.

## Rolleliste

Eller medvirket: Renate Katralen Jensen, Ingrid Helene Johannessen, Line Stornæs Hansen, Petter Sommer, Hauk Heyerdahl, Hans Toppen

## Videospill
Samtidig som filmen kom ut kom det også et spill basert på filmen til PlayStation 2, PC og Nintendo DS. PC- og PS2-versjonene var dubbet på norsk, men hadde andre stemmeskuespillere enn filmen. DS versjonen var kun tekstet og hadde annet gameplay enn de andre versjonene.

## Referanser


## Eksterne lenker
* 
*
Youngs gate (Oslo)

**Youngs gate** (1-11, 2-6) ble i 1852 oppkalt etter kjøpmann og grosserer Jørgen Young, eier av Youngsløkken, som gaten passerer i enden av. Den bratte parsellen langs Youngstorget fra Torggaten til Møllergaten kalles Youngsbakken.

I hjørnegården nederst i Youngs gate med adresse Storgaten 27, drev Carl August Guldberg og Adam Dzwonkowski, utgiverne av blant annet *[[Skilling-Magazin]]*, sin forlagsbokhandel fra 1835 og videre. Her bodde også Peter Christen Asbjørnsen på hybel i en kort periode i 1837, mens han også fungerte som dårlig betalt medarbeider i bladet (Johnsen 2016:31).

## Trivia
* Jørgen Young kjøpte denne løkkeeiendommen av justisråd Paul Thrane i 1818.

## Referanser


## Litteratur
* Johnsen, Jorunn Vandvik 2016: «Peter Christen Asbjørnsen en ekte christianiagutt» (s. 7-58) Erik Henning Edvardsen og Jorunn Vandvik Johnsen: *Det var en gang - Asbjørnsen i Christiania*. Juletræet. Asbjørnsenselskapets årsskrift nr. 9. Oslo: Asbjørnsenselskapet.
*
58 (tall)

**58** (**femtiåtte**, også skrevet *åtteogfemti* på riksmål) er det naturlige tallet som kommer etter 57 og kommer før 59.
58 er et partall.

58 er atomnummeret til cerium.

58 er LVIII i romertall.
Aasmund Vinjes vei (Oslo)

:::*Se [[Aasmund Vinjes vei|pekerside]] for flere forekomster av Aasmund Vinjes vei.*

**Aasmund Vinjes vei** (25-43, 26-40) er en vei på Vinderen i Oslo. Veien er en villavei som går fra Rasmus Winderens vei til Slemdalsveien ved Gaustad stasjon. Veien er stengt for gjennomkjøring, slik at den i praksis er to adskilte blindveier.

Veien ble oppkalt etter forfatteren Aasmund Olavsson Vinje (født 1818, død 1870) i 1917.

## Referanser
.
Big Horn Steak House

**Big Horn Steak House** er et norskutviklet restaurantkonsept med biffrestauranter basert på franchise. Konseptet eies av selskapet Big Horn Steak House Norge AS som ble stiftet i 1997. Per 2025 er femti prosent av selskapet eid av Norgesgruppen Servicehandel AS. De resterende femti prosent er fordelt mellom Bashir Eiendom AS og Thassel AS.

Konseptet er inspirert av amerikanske biffhus (Steak House) og er lagt nær opp til deres stil med vekt på å være enkelt, rasjonelt og folkelig. Alle rettene serveres med saus og  valgfrie poteter. Kjeden hadde tjuefem restauranter, tjueen i Sør-Norge, to i Nord-Norge, én på Gran Canaria. Per 2025 har kjeden elleve restauranter i Norge. Restauranten i Puerto Rico på Gran Canaria er nedlagt.

## Etableringer
* 1985: Første restaurant åpnet i Møllergata (Oslo). 
* 1989: Restaurant etablert på Aker Brygge (Oslo). (Står for ca. 1/3 av kjedens totale omsetning.) 
* 1995: Etablering på Majorstuen (Oslo), på Jessheim og i Trondheim. 
* 1997: Drammen. Big Horn Steak House Norge AS, som eier konseptet ble etablert som eget selskap i november. 
* 2000: Pilotrestaurant for et nytt konsept åpnet i Kristiansand. 
* 2001: Åtte eksisterende restauranter lagt ned. Nye restauranter basert på nytt konsept åpnet i Sandnes og Bergen. 
* 2002: Etablering i Mo i Rana. 
* 2003: Åpning i Tønsberg og Haugesund. 
* 2004: Nye restauranter i Stavanger, Puerto Rico (Gran Canaria) og Asker. 
* 2005: Arendal, Lillestrøm og på Kongsberg. 
* 2006: Gjøvik, Grimstad, Tromsø og Stord. 
* 2007: Ålesund, Skien. Restaurant i Bodø åpnet i midten av februar 2007.
* 2009: Halden, ny restaurant åpnet på brygga i mars.

## Referanser


## Kilder
* Brønnøysundregistrene - Nøkkelopplysninger fra Enhetsregisteret: Big Horn Steakhouse Norge AS, org. nr. 879 330 602 Besøkt 4. januar 2025

## Eksterne lenker
* Restaurantkjedens nettsted
* «Populært kjøttmarked», Besøksrapport hos Dagbladet 14.mai 2005
Snipp-Møllers vei (Oslo)

**Snipp-Møllers vei** (1-23) ligger på Oppsal i Oslo. Veien går fra Eftasåsen til Tyristubbveien.

Veien ble i 1968 oppkalt etter byoriginalen Albert Møller (1864&ndash;1922) som bodde i området. 

Snipp-Møller var kjent for å gå med en usedvanlig høy snipp. Han var utdannet xylograf, men forsøkte seg også som sykkelkunstner på Sirkus Norbech, og som musiker og kunstmaler. Albert Møller hørte til de mer velkledte originaler og hadde en stor, velpleid knebelsbart. 

Snippen han gikk med var et resultat av et veddemål han inngikk i Paris i ungdomsårene. Han skulle gå med en like høy snipp som en kjent Paris-original gikk med, om han vant en tegnekonkurranse. Han hadde ikke noen tro på seier, men utfallet av denne konkurransen sier seg selv. Han holdt sitt ord og gikk med denne kragen resten av sitt liv. 

Han figurerte ofte i vittighetsbladene, og i hovedstadens revyer var navnet hans stadig å finne i viser som hadde lokalt tilsnitt. En gang opptrådte han også selv, i en revy på Centralteatret. Hans oppgave var å gå over scenen et par ganger og hilse til publikum med sin lysegrå bowlerhatt. 

Snipp-Møller hadde forøvrig også et engasjement som dirigent «sammen med sine snipper», på en restaurant i Akersgaten 8, samme sted som Metropol en gang lå. Her spilte han tvilsom fløyte, men publikum likte ham og musikken hans, så restauranten hadde godt besøk. 

## Referanser


## Litteratur
* 
*